**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.06.2019, ora 08.00 –11.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 10.06.2019, la ora 12.30, atenţionarea hidrologică nr. 37 – COD GALBEN, valabilă în intervalul 10.06.2019, ora 13.00-11.06.2019, ora 16:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE** pe râurile din bazinele hidrografice: **Someşul Mare, Mureş, Bega, Timiş, Bârzava, Caraş, Desnăţui, Jiu, Olt, Argeş, Ialomiţa, Siret şi Prut. Fenomenele se pot produce cu probabilitate și intensitate mai mare ȋn intervalul 10.06.2019 ora 17:00 – ora 24:00 pe unele râuri din judeţele: Caraş Severin, Mehedinţi, Gorj, Argeş şi Neamţ.**

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Argeş, Bacău, Bistriţa-Năsăud, Botoşani, Braşov, Buzău, Caraş-Severin, Călăraşi, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Mehedinţi, Mureş, Neamţ, Olt, Prahova, Sibiu, Suceava, Teleorman, Timiş, Vaslui, Vâlcea şi Vrancea (32 de prefecturi) – COD GALBEN.*

**Debitele au fost în general în scădere,** exceptând unele râuri din bazinele hidrografice Trotuș, Bârlad, cursurile mijlocii și inferioare ale Vedei, Argeșului, Neajlovului, Prutului, cursul inferior al râului Bega Veche și unii afluenți ai Prutului inferior, unde au fost în creștere ca urmare a precipitațiilor căzute în interval și propagării și râurile din Dobrogea, unde au fost relativ staționare.

Creșteri mai însemnate de niveluri și debite, cu depășirea **COTELOR DE APĂRARE**, s-au înregistrat pe unele râuri din bazinele superioare Timiș și Pogăniș, precum și pe unele râuri din Moldova și estul Transilvaniei, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează peste mediile multianuale lunare, exceptând râurile din bazinele hidrografice: Iza, Tur, Lăpuş, Barcău, Crișul Repede, Someșul Mic, bazinul mijlociu al Oltului râurile din Dobrogea, unde se situează la valori cuprinse între 30 – 90% din normalele lunare.

Se situează peste:

 - **COTELE DE INUNDAŢIE** râurile la staţiile hidrometrice: Prut – Fălciu (550+16)-jud. VS și Prut – Şiviţa (435+9)-jud.GL;

 - **COTELE DE ATENŢIE** râurile la staţiile hidrometrice: Crasna – Domănești (400+19)-jud.SM, Bega Veche – Cenei (320+10)-jud.TM, Timiş – Grăniceri (600+36)-jud.TM, Neajlov – Vadu Lat (150+32)-jud.GR, Glavacioc – Crovu (200+8)-jud.GR, Miletin – Hâlceni aval (250+11)-jud.IS, Crasna – Vinețești (340+10)-jud.VS, Prut – Drânceni (560+35), Oancea (440+98)-jud. GL.

 În interval s-au situat peste:

 - **COTA DE INUNDAŢIE** râurile la staţiile hidrometrice: Neajlov – Vadu Lat (200+14)-jud.GR, Prut – Stânca Aval (300+45)-jud.BT;

 - **COTA DE ATENŢIE** râurile la staţiile hidrometrice: Goleț – Goleț (270+3)-jud.CS, Tău – Soceni (60)-jud.CS.

În interval au fost emise 3 **AVERTIZĂRI HIDROLOGICE** pentru fenomene imediateşi5 **ATENŢIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ NR. 37** din 10.06.2019, o **AVERTIZARE HIDROLOGICĂ** pentru fenomene imediate și o **ATENȚIONARE HIDROLOGICĂ** pentru fenomene imediate.

**Debitele vor fi în general în scădere,** exceptând râurile din bazinele hidrografice: Nera, Cerna, Jiu, cele din Dobrogea, bazinele superioare ale Vișeului, Izei, Someșului, Timișului, afluenții Oltului inferior, unde vor fi relativ staționare și cursurile inferioare ale râurilor: Vedea, Argeș, Neajlov, Trotuș, Bârlad și cursul mijlociu și inferior al Prutului, unde vor fi în creştere ca urmare a precipitaţiilor prevăzute şi propagării.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din în special din sudul, sud-vestul ţării și zonele de deal și munte, fiind posibile depășiri ale **COTELOR DE APĂRARE**, ca urmare a precipitaţiilor prevăzute sub formă de aversă, izolat mai însemnate cantitativ.

 Datorită propagării viiturilor formate anterior, se vor mai situa peste:

- **COTELE DE INUNDAŢIE** cursul inferior al râului Prut, cu valori cuprinse între 5 – 10 cm

 - **COTELE DE ATENȚIE** cursurile inferioare ale râurilor: Crasna, Bega Veche, Neajlov şi Prut cu valori cuprinse între 10 – 100 cm.

Se menţine în vigoare **ATENȚIONAREA HIDROLOGICĂ NR. 37** din 10.06.2019..

**DUNĂRE**

Debitul la intrarea în ţară (secţiunea Baziaş) în intervalul 10.06 – 11.06.2019 a fost în scădere, având valoarea de 11400 m3/s, peste media multianuală a lunii iunie (6400 m3/s).

În aval de Porţile de Fier, debitele au fost în scădere pe sectorul Gruia –Bechet și în creștere pe sectorul Corabia – Tulcea.

 **Din datele sosite până la ora 6** nivelurile se situează peste:

 - **FAZA I DE APĂRARE** la stațiile hidrometrice: Gruia (610+26) – jud. MH, Giurgiu (570+65) – jud. GR Olteniţa (550+68) – jud. CL, Călărași (550+22) – jud. CL, Feteşti (565+29) – jud.IL, Cernavodă (500+55) – jud. CT, Hârşova (580+21) – jud. CT, Vadu Oii (600+19) – jud CT, Brăila (560+21) – jud.BR, Isaccea (380+56) – jud. TL și Tulcea (320+37) – jud. TL și peste

 - **FAZA a II-a DE APĂRARE** la stațiile hidrometrice: Calafat (600+30) – jud. DJ, Bechet (600+87) – jud. DJ, Corabia (550+64) – jud. OT, Tr. Măgurele (550+65) – jud. TR și Zimnicea (610+43) – jud. TR.

 **Este în vigoare** AVERTIZAREA HIDROLOGICĂ nr. 32 **din 05.06.2019 pentru Dunăre**.

Debitul la intrarea în ţară (secţiunea Baziaş) va fi în scădere (11200 m3/s).

 În aval de Porţile de Fier, debitele vor fi în scădere pe sectorul Gruia – Corabia şi în creştere pe sectorul Tr. Măgurele – Tulcea.

 Nivelurile se vor situa peste FAZA a II-a DE APĂRARE pe sectorul Calafat – Oltenița, la Gruia și Hârșova şi peste FAZA a I-a DE APĂRARE la Călărași, Fetești, Cernavodă și pe sectorul Vadu Oii – Tulcea.

 Se menţine în vigoare AVERTIZAREA HIDROLOGICĂ nr. 32 din 05.06.2019 pentru Dunăre.

***Se situează în faza I de apărare următoarele sectoare de dig:***

- Potelu-Corabia (jud. Olt);

- Liţa Olt Poiana Seacă, Seaca-Zimnicea aval, Seaca-Zimnicea amonte, Zimnicea-Năsturelu și Bujoru-Pietroșani (jud. Teleorman);

- Pietroşani Vedea (jud Giurgiu);

- Bădălan (jud. Galați);

- Dunăreni-Viile, Raşova, Ostrov, Băneasa, Oltina, Topalu I,II, Dunărea, Hâșova-Ciobanu (C7 km 2+500, C6 km 13+950) (jud. Constanța);

- Calmățui-Gropeni-Chișcani-comp.1 și 2, Brăila-Dunăre-Siret și Vărsătura din B.S.D.; Bandoiu, Marașu, Salcia și Titcov din I.M.B. (jud. Brăila).

- Gârliciu-Dăeni, Măcin-Iglița-Carcaliu, Smârdan-23 August II, 23 August-Grindu, Tulcea Nufăru, Sf. Gheorghe, Crişan, Letea, Grindu-Canton km 30, Crișan, Letea, Pardina (din administrarea ANAR); Chilia Veche (din administrarea consiliilor locale) (jud. Tulcea);

***Se situează în faza a II-a de apărare următoarele sectoare de dig:***

- Ostrov-Peceneaga, Peceneaga-Turcoaia, Gârliciu Dăeni, Măcin Igliţa Carcaliu, Smârdan-23 August I, Canton km 30-Ciulineț, Ciulineț–Isaccea, T. Vladimirescu, R3, Gorgova (din administrarea ANAR); Măcin, Nufăru-Victoria, Smârdan (din administrarea consiliilor locale) ( jud. Tulcea);

- Ciobanu-Garliciu (km 19+150, km 21+ 950, km 25+ 450) (jud. Constanța);

- Calmățui-Gropeni-Chiscani-comp.3, Noianu-Chișcani și Municipiu din B.S.D.; Filipoiu, Lungulețu, Gemenele, Balaia și Maicanu din I.M.B. (jud. Brăila).

***Se situează în faza a III-a de apărare următoarele sectoare de dig:***

- R4 (din administrarea ANAR); Șosea Măcin-Smârdan (din administrarea CNAIR) (jud. Tulcea).

**2.** **Situaţia meteorologică în intervalul 10.06.2019, ora 08.00 –11.06.2019, ora 06.00**

**A.N.M.** a emis în data de 11.06.19, ora 10:00, **o Atenţionare Meteorologică, Cod Galben, vizând instabilitate atmosferică accentuată şi o Informare meteo vizând manifestări de instabilitate atmosferică temporar accentuată, cantități de apă însemnate, după cum urmează:**

***-*****ATENŢIONARE METEOROLOGICĂ Cod Galben:**

**- În intervalul menționat, 10.06.2019, ora 12.00-ora 23.00, în sudul, estul și local în centrul țării și la munte vor fi intervale cu manifestări de instabilitate atmosferică. Astfel, se vor semnala averse ce vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși local 20...25 l/mp, iar izolat 40...50 l/mp (Cod Galben).**

**INFORMARE METEOROLOGICĂ**: **În intervalul menționat, 10.06.2019, ora 10.00-ora 11.06.2019, ora 23.00,** i**nstabilitatea atmosferică va fi temporar accentuată în cea mai mare parte a țării. Vor fi perioade în care se vor semnala averse ce vor avea și caracter torențial, descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp. Fenomenele vor fi mai frecvente în timpul după-amiezelor și serilor.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste Mesaje: **Informarea Meteorologică şi** **ATENŢIONAREA METEOROLOGICĂ Cod Galben,** au fost transmise de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi) – Informare meteo;*

*- Alba, Argeş, Bacău, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sibiu, Suceava, Teleorman, Vaslui, Vâlcea, Vrancea şi Municipiul Bucureşti (34 prefecturi) – ATENŢIONARE COD Galben.*

**În ţară,** vremea a fost în continuare caldă, dar și în general instabilă. Cerul a fost variabil, cu înnorări temporar accentuate, după-amiaza și noaptea. S-au semnalat averse și frecvente descărcări electrice pe arii relativ extinse în Oltenia, Muntenia, local în Moldova, Transilvania și pe suprafețe mici în celelalte regiuni. Vântul a prezentat intensificări de scurtă durată în timpul ploilor (la rafală atingând viteze în jurul a 95 l/mp la Ștei - județul Bihor), iar în zona localității Focșani a luat aspect de vijelie. Ploile au avut și caracter torențial, iar cantitățile de apă, până la încheierea prezentului raport, au depășit pe arii restrânse 15...20 l/mp și punctiform 30...40 l/mp (până la 46 l/mp în nordul județului Vâlcea și 44 l/mp în centrul județului Mehedinți). Din datele colectate la stațiile meteorologice și hidrologice, s-a consemnat grindină pe raza județelor Iași, Giurgiu, Teleorman și Mehedinți, precum și la munte, iar din surse externe în județele Buzău și Mureș. Temperaturile maxime s-au încadrat între 25 de grade la Câmpulung, Voineasa, Întorsura Buzăului, Târgu Secuiesc și Joseni și 34 de grade la Satu Mare. La ora 06 valorile termice erau cuprinse între 10 grade la Miercurea Ciuc și 24 de grade la Sulina și Constanța - Dig.

***Indicele temperatură-umezeală (ITU) s-a apropiat și a depăsit ușor pragul critic de 80 de unităţi al disconfortului termic, pe suprafețe mici în vestul, nord-vestul și sudul țării.***

**OBSERVAȚII** - de ieri de la ora 06 au fost în vigoare 51 de mesaje pentru fenomene meteorologice periculoase imediate emise după cum urmează:

- 1 avertizare cod roșu de către SRPV Timișoara;

- 29 de avertizări cod portocaliu: 12 de către SRPV Bacău, 8 de către SRPV Timișoara, 5 de către CNPM pentru Muntenia, câte 2 de către SRPV Cluj și SRPV Sibiu;

- 20 de atenționări cod galben: 8 de către SRPV Cluj, 6 de către SRPV Sibiu, 3 de către SRPV Timișoara, 2 de către CNPM pentru Muntenia și 1 de către SRPV Bacău;
- 1 informare de către CNPM pentru București.

**La Bucureşti,** vremea a fost în continuare caldă. Gradul de instabilitate atmosferică s-a accentuat spre seară și noaptea, când au fost înnorări, averse care au avut și caracter torențial, descărcări electrice și intensificări de scurtă durată ale vântului. Până la încheierea prezentului raport s-au acumulat cantități de apă de până la 22 l/mp la stația meteorologică Băneasa. Temperatura maximă a fost de 29 de grade la Afumați și de 30 de grade la Filaret și Băneasa. La ora 06 se înregistrau 19 grade la toate stațiile meteorologice.

**3. Prognoza meteorologică în intervalul 11.06.2019, ora 08.00 –12.06.2019, ora 08.00**

**În ţară, vremea va fi în general instabilă. Cerul va fi variabil și mai ales ziua vor fi înnorări temporar accentuate, averse, descărcări electrice, intensificări ale vântului, vijelii și grindină, în regiunile sudice, sud-vestice, la deal, la munte și pe arii restrânse în restul teritoriului. Ploile vor avea și caracter torențial, iar pe suprafețe mici se vor depăși 30...40 l/mp.** Temperaturile maxime se vor încadra între 23 și 33 de grade, iar cele minime vor fi cuprinse, în general, între 11 și 21 de grade. Dimineața și noaptea izolat vor fi condiții de ceață.

*Indicele temperatură-umezeală (ITU)* va atinge și posibil depăși ușor pragul critic de 80 de unități, izolat, îndeosebi în nord-vestul țării..

**La Bucureşti,** vremea va fi în general instabilă. Cerul va fi variabil, cu înnorări temporar accentuate, averse, descărcări electrice și intensificări ale vântului, îndeosebi după-amiaza și seara. Temperatura maximă va fi de 27...29 de grade, iar cea minimă de 16...17 grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Siret Bacău** informează că datorită precipitaţiilor abundente şi a blocării parţiale cu aluviuni a canalizării din **oraşul Fălticeni, jud Suceava, in data de 10.06.2019, ora 19:00, s-au evacuat ape uzate menajere, în acumularea Falticeni II, din zona Garii din oraşul Fălticeni**. Lucrările demarate de ACET SA, operatorul canalizării, au fost întrerupte deoarece proprietarul terenului pe unde trece conducta, nu a dorit să le permită accesul echipei de intervenţie. Se va încerca reluarea lucrărilor a doua zi.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în perioada 07.06.2019 - 09.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**APM Teleorman şi GNM CJ Teleorman** informează despre **o poluare a 200 mp sol islaz cu 200 l apă sărată şi 100 litri ţiţei, în loc. Trivalea Moşteni, sat Deparaţi, jud Teleorman** în data de 10.06.19, ora 09, ca urmare spargerii accidentale a conductei OMV Petrom cu un tractor agricol scăpat de sub control. Se remediază conducta şi se ecologizează zona.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 09.06.2019 - 10.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**